- ახლა ამის მტკიცება ნებისმიერს გაუჭირდება. ვფიქრობ, ამ შემთხვევაში მსოფლიოში მიმდინარე პროცესებია პირველ რიგში გასათვალისწინებელი. არ უნდა დავივიწყოთ, რომ ასადის რეჟიმს "ისლამურ სახელმწიფოსთან" ბრძოლაში ცოცხალი ძალის დეფიციტი აქვს (ავიაციაში მას მხარს რუსეთი უჭერს), ირანის სამხედროები კი უშუალოდ მონაწილეობენ ასადის რეჟიმის მხარდასაჭერ სამხედრო ოპერაციებში. პროირანული გაერთიანება "ჰესბოლა" ლიბანის ტერიტორიაზე ერთ-ერთი აქტიური მონაწილეა, საუდის არაბეთი კი იემენის ტერიტორიაზე პროირანულ ჯგუფებს ებრძვის. აქედან გამომდინარე, ირანი აშშ-ისა და მისი მოკავშირეებისთვის პრობლემაა და არ არის გამორიცხული, ტრამპის ახალმა ადმინისტრაციამ ამის გადაწყვეტა ძალისმიერი გზით სცადოს, წერტილოვანი დარტყმები მიაყენოს ზოგიერთ ობიექტს და ირანს ბირთვული იარაღის წარმოების საშუალება არ მისცეს. მას ამაში აუცილებლად დაუჭერს მხარს ევროკავშირიც.